ประเทศที่ใช้ เครื่องบันทึกเงินสด (Cash Register) ที่เรียกว่า "Digi POS"  ซึ่งถูกโฆษณาว่าเป็นเครื่องบันทึกเงินสด POS ที่มีเทคโนโลยีการแสดงผลแบบไร้สัมผัส "เครื่องแรกของโลก" ที่แสดงผลบนหน้าจอโต้ตอบในรูปแบบของ โฮโลแกรม (Hologram - ภาพสามมิติปรากฏในอากาศลอยอยู่เหนือจอภาพ) คือประเทศใด
ก. อเมริกา
ข. ญี่ปุ่น
ค. จีน
ง. อังกฤษ
คำตอบที่ถูกต้องคือ ข.  เนื่องจาก Touchless Payment (การชำระเงินแบบ “ไม่ต้องสัมผัส”) ได้รับความนิยมตั้งแต่เกิดการระบาดของ COVID-19 แต่ในญี่ปุ่น เทคโนโลยีการชำระเงินแบบไม่ต้องสัมผัสได้รับการยกระดับสูงขึ้นอีกขึ้นสู่ระดับใหม่

7-Eleven ญี่ปุ่นได้เปิดตัวเครื่องบันทึกเงินสด (Cash Register) ที่เรียกว่า "Digi POS"  ซึ่งถูกโฆษณาว่าเป็นเครื่องบันทึกเงินสด POS ที่มีเทคโนโลยีการแสดงผลแบบไร้สัมผัส "เครื่องแรกของโลก" ที่แสดงผลบนหน้าจอโต้ตอบในรูปแบบของ โฮโลแกรม (Hologram - ภาพสามมิติปรากฏในอากาศลอยอยู่เหนือจอภาพ)

เทคโนโลยีการแสดงภาพแบบโฮโลแกรม ที่ปรากฏเป็นภาพสามมิติลอยในอากาศ (Aerial Display) ยังเป็นเทคโนโลยีที่ยังไม่ได้ใช้งานในทางปฏิบัติมากนัก เท่าที่ผ่านมาส่วนใหญ่จะใช้ในแผนกบริการต้อนรับในโรงแรมและสำนักงาน หรือเป็นป้ายดิจิทัล อ้างอิงข้อมูลจาก Toshiba Tec ซึ่งเป็นผู้นำในโครงการนี้ที่ได้ระบุว่า นี่เป็นครั้งแรกที่เทคโนโลยีนี้ถูกใช้ในระบบ POS

เครื่องบันทึกเงินสดแบบแสดงภาพโฮโลแกรมนี้ใช้งานง่ายมาก สิ่งที่ต้องทำคือสแกนผลิตภัณฑ์ที่ต้องการซื้อ จากนั้นหน้าจอจะปรากฏภาพลอยอยู่ในอากาศเหนือจอ และเฉพาะจากมุมมองของผู้ชำระเงินเท่านั้น ที่สามารถดูเนื้อหาจากภาพโฮโลแกรมที่ลอยอยู่ในอากาศได้ ซึ่งจะมองไม่เห็นจากมุมมองอื่นๆ

นอกจากนั้น ยังสามารถสแกนหาผลิตภัณฑ์อื่นๆ ต่อ หรือเลือกรายการเพิ่มเติมบางอย่าง เช่น เครื่องดื่มร้อนหรือเย็นจากส่วน "Seven Cafe" ซึ่งเป็นตู้กดเครื่องดื่มแบบบริการตัวเองภายในร้าน

หลังจากกดปุ่ม "OK" ลูกค้าจะถูกนำไปที่ Confirmation Interface (อินเตอร์เฟซการยืนยันคำสั่งซื้อ) ก่อนที่จะกดปุ่ม "Proceed to Payment (ดำเนินการชำระเงิน)" สีส้ม

ที่เหลือก็แค่เลือกวิธีการชำระเงินแบบไม่ใช้เงินสด จากนั้นระบบจะขอให้ลูกค้าสแกนบัตรหรือสมาร์ทโฟนของตน เพียงเท่านี้การซื้อสินค้าก็จะเสร็จเรียบร้อย

การแสดงเนื้อหาเกี่ยวกับการชำระราคาสินค้าด้วยภาพโฮโลแกรมที่ลอยในอากาศนี้ เป็นผลจากความร่วมมือระหว่างบริษัทต่าง ๆ 6 บริษัท คือ

1. Toshiba Tec บริษัทที่สร้างระบบการชำระเงิน POS และรับผิดชอบการติดตั้งในร้านค้า

2. 7-Eleven ซึ่งเป็นเครือข่ายร้านสะดวกซื้อจะจัดเตรียมผลิตภัณฑ์ให้กับร้านค้า และช่วยเหลือลูกค้าในการใช้งานและตรวจสอบประสิทธิภาพ

3. Asukanet Development ผลิตและจำหน่ายแผงหน้าจอสำหรับแสดงภาพโฮโลแกรมทางอากาศ (Panels for Aerial Displays)

4. Kanda Kogyo Development บริษัทที่ผลิตและจำหน่ายโมดูลแสดงผลทางอากาศ (Aerial Display Modules)

5. Mitsui Chemicals Development ผลิตและจำหน่ายกาว “Structbond” ที่ใช้ในระบบ

6. Mitsui Bussan Plastic ซึ่งทำธุรกิจเกี่ยวกับการขายและพัฒนาโมดูลแสดงผลทางอากาศ (Aerial Display Modules)

เครื่องบันทึกเงินสดแสดงเนื้อหาด้วยภาพโฮโลแกรมนี้ จะมีหน้าจอหลักอยู่ด้านล่าง ระบบจะจัดวางเรียงตัวสะท้อนแสงแบบกลับด้าน (Inverted Reflector) เพื่อสะท้อนแสงที่ตกกระทบไปในทิศทางเดียวกัน เพื่อให้ภาพฉายไปในอากาศตรงหน้าลูกค้าที่เป็นผู้ใช้โดยตรง สุดท้ายมีเซ็นเซอร์ความลึก (Depth Sensor) ที่สามารถตรวจจับตำแหน่งเชิงพื้นที่และการเคลื่อนไหวของนิ้วมือของผู้ใช้ นี่คือสิ่งที่จะช่วยให้ลูกค้าผู้ใช้สามารถโต้ตอบกับภาพโฮโลแกรมที่ปรากฏในอากาศได้

เครื่องบันทึกเงินสดแบบโฮโลแกรมนี้ได้เริ่มใช้ที่ 7-Eleven ทั้ง 6 สาขาในโตเกียว ตั้งแต่วันที่ 1 กุมภาพันธ์ ที่ผ่านมา ซึ่งรายการสินค้าที่ซื้อได้ในปัจจุบัน ยังคงจำกัดเฉพาะสินค้าในร้าน

แต่ยกเว้นรายการสินค้าและบริการต่างๆ เหล่านี้ เช่น แอลกอฮอล์, บุหรี่, แสตมป์, โปสการ์ด, และบริการต่างๆ เช่น การจัดส่งแบบคูเรียร์ (Courier Delivery), การชำระบิล (Bill Payment) และการฝากเงินเข้าบัญชี (Deposit Money into the Account)